༄༅། །ཕྱག་རྡོར་གོས་སྔོན་ཅན་གྱི་ལས་སྦྱོར་གྱི་མན་ངག་བཞུགས་སོ། །
དེ་ནས་ལས་ལ་སྦྱར་བ་ནི་ས་ཕྱོགས་ཕྱགས་དར་དང་། བརྐྱང་ནུལ་བྱས་ཏེ་ལས་སྔགས་
བཟླས་པའི་བསང་གཏོར་བྱ་ཞིང་། གུ་གུལ་ལ་སོགས་པའི་བདུག་སྤོས་ཀྱིས་བདུགས་ནས། བླ་
བྲེ་དང་ཡོལ་བ་དགྲམ་པ་སོགས་བྱས་ཏེ། རྒྱས་པར་ན་ཆོ་ག་བཞིན་འདིའི་རྡུལ་མཚོན་གྱི་དཀྱིལ་
འཁོར་བཞེངས་ནས་སྒྲུབ་པ་དང་མཆོད་པ་བྱས་སམ། མདོར་བསྡུ་ན། དེར་རྡུལ་ཚོན་ནམ། སྤོས་
ཀྱི་མཎྜལ་པདྨ་འདབ་བརྒྱད་པ་བྱས་ཏེ། དེའི་ལྟེ་བར་མཆོད་རྟེན་སྔོནཔོ་སྐུ་གདུང་དང་བཅས་
པའི་དྲུང་དུ་ཕྱག་ན་རྡོ་རྗེ་གོས་སྔོན་པོ་ཅན་གྱི་སྐུ་གཟུགས་སམ། གཟུངས་སམ་རྡོ་རྗེ་སྔོན་པོ་
བཞག ཕྱོགས་ཀྱི་འདབ་མ་བཞི་ལ་བུམ་པ་མཚན་ཉིད་དང་ལྡན་པ་ཚུལ་བཞིན་དུ་བཤམ་ཞིང་།
ཨ་ཀ་རུའི་དྲི་དང་། མེ་ཏོག་སྔོན་པོ་ལ་སོགས་པའི་མཆོད་པ་དང་། གཏོར་མ་ཆ་གསུམ་དྲི་དང་
མེ་ཏོག་ལ་སོགས་པ་དང་བཅས་པ་བཤམས་ཏེ། སྒྲུབ་ཐབས་ལྟར་ཕྱག་ན་རྡོ་རྗེ་གོས་སྔོན་ཅན་གྱི་
སྒྲུབ་མཆོད་དང་། བཟླས་པ་བྱ་ཞིང་། ཁྱད་པར་ལྷ་ལྔའི་ཐུགས་ཀའམ་མཛོད་སྤུ་ནས་སྤྲོས་པའི་
གཟུང་སྔགས་ཀྱི་འོད་ཟེར་གྱི་བདུད་རྩིས་ལྷ་རང་རང་གི་མདུན་ན་ཡོད་པའི་བུམ་པ་རྣམས་
འགེངས་པར་བསམ་ཞིང༌། གཟུངས་སྟོང་རྩ་གཅིག་བཟླ་བར་བྱའོ། །དེ་ནས་བཟླས་བརྗོད་
རྫོགས་པའི་ཚེ་མེ་ཏོག་སྔོན་པོའི་ཕྲེང་བ་གཏོར་ཞིང༌། བདུག་སྤོས་ཀྱིས་བདུགས་ལ་དྲི་བཟང་
བླུགས་པས་མཆོད་པར་བྱ་སྟེ་གཏོར་མ་ཆ་གསུམ་ཆོ་ག་བཞིནབཏང་ཞིང་། ཁྱད་པར་བགེགས་
གཏོར་གྱིས་བསྒྲུབ་བྱའི་ལུས་ལ་བསྐོར་ཞིང་འདོར་བར་བྱའོ། །དེ་ནས་མི་ནད་ཞི་བར་འདོད་ན།
218

༄༅། །ཁང་བུ་བརྩེགས་པའི་དཀྱིལ་ཆོག་སོགས་བཞུགས་སོ། །
ཧ༽
བསྒྲུབ་བྱ་ཡོད་པ་དང་བོར་ཆུ་གཙང་མས་བཀྲུས་ནས། གོས་གཙང་མ་གྱོན་ཅིང་ཟས་ག
་ཟས་གཙང་མ་
ཟོས་ལ། རིག་སྔགས་འཆང་ལ་ཕྱག་གསུམ་བཙལ་ཏེ། ཐལ་མོ་སྙིང་གར་སྦྱར་ནས། སྒྲུབ་ཐབས་
ནས་བཤད་པ་ལྟར་གསོ་སྦྱོང་བླང་བར་བྱའོ། །ཚུལ་ཁྲིམས་རྣམ་དག་གི་གཟུངས་ཉེར་གཅིག་ལ་
སོགས་པ་རང་གིས་བཟླ་ཞིང་། བསྒྲུབ་བྱར་ཡང་བཟླ་རུ་གཞུག་པར་བྱའོ། །དེ་ནས་ལྷ་དང་
གཟུངས་ལ་དང་བའི་དད་པ་ཚད་མེད་པ་བསྐྱེད་དུ་བཅུག་ནས། ན་མོ། སངས་རྒྱས་དང་བྱང་
ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་ཀྱི་སྟོབས་དང་། བདག་གི་མོས་པ་དང་།
སྨོན་ལམ་དང་། བསོད་ནམས་ཀྱི་སྟོབས་དང་། གསང་སྔགས་དང་། རིག་སྔགས་དང་། སྙིང་བོ་
དང་། ཕྱག་རྒྱ་རྣམས་ཀྱི་བྱིན་གྱིས་བརླབས་ཀྱི་སྟོབས་དང་། བཅོམ་ལྡན་འདས་ཕྱག་ན་རྡོ་རྗེ་
འཁོར་དང་བཅས་པའི་བདེན་པ་དང་། མཐུ་དང་བྱིན་གྱིས་བརླབས་ཀྱིས་ཆེ་གེ་ཞེས་བྱ་བ་ལ་
དུ་ཁང་་ནམ་ སྲུང་བ་བྱེད་པ་དང་། གནོད་པའི་གདོན་བགེགས་ཐམས་ཅད།
གནོད་པ་དང་འཚེ་བའི་བསམ་པ་ངན་པ་ཐམས་ཅད་སྤོངས་ལ། ཕན་པ་དང་ཞི་བ་བྱང་ཆུབ་ཀྱི་
སེམས་དང་ལྡན་པས་བཅོམ་ལྡན་འདས་ཀྱི་བཀའ་བཞིན་དུ་དམ་ཚིག་དང་སྡོམ་པ་ལ་གནས་
པར་གྱིས་ལ། སོ་སོའི་གནས་སུ་སོང་ཞིག གལ་ཏེ་དེ་ལྟར་མི་འགྲོ་ན་བཅོམ་ལྡན་འདས་ཕྱག་ན་
རྡོ་རྗེ་འཁོར་དང་བཅས་པའི་ཡེ་ཤེས་ཀྱི་རྡོ་རྗེ་འབར་བས་མགོ་བོ་ཚལ་བ་བརྒྱར་འགས་པར་
གདོན་མི་ཟའོ། །ཞེས་བརྗོད་ཅིང་གཟུངས་བཟླས་པས་བགེགས་རྣམས་བསྐྲད་པར་བྱའོ། །དེ་
ནས་མཐེའུ་ཆུང་བསྣོལ་བའི་སྟེང་དུ་སྲིན་ལག་གིས་མནན་ལ། དེའི་སྟེང་དུ་མཐེ་བོང་གིས་མནན་
ཏེ། གུང་མོ་གཉིས་རྩེ་སྤྲད་པའི་རྒྱབ་ནས་མཛུབ་མོ་གཉིས་རྡོ་རྗེའི་རྭ་ལྟ་བུར་བྱས་པ་བསྟན་ལ།
ན་མོ་རཏྣ་ཊ་ཡཱ་ཡ། ན་མོ་ཙཎྜ་བཛྲ་པཱ་ཎ་ཡེ། མ་ཧཱ་ཡཀྵ་སེ་ནཱ་པ་ཏ་ཡེ། ན་མོ་བཛྲ་ཀྲོ་དྷཱ་ཡ། མ་
ཧཱ་དཾ་ཀྲོད་ཀ་ཏྲ་བྷཱ་ར་བཱ་ཡ། ཨ་སི་མུ་ས་ལ་དྷ་ར་ཡ། པ་ར་ཤུ་པཱ་ཤ་ཧ་སྟ་ཡ། ཏདྱ་ཐཱ། ཨོཾ་ཨ་མྲྀ་
219

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཏ་ཀུཎྚ་ལ། ཁ་ཁ། ཁཱ་ཧི་ཁཱ་ཧི། ཏིཥྛ་ཏིཥྛ། བན་དྷ་བན་དྷ། ཧ་ན་ཧ་ན། ད་ཧ་ད་ཧ། གྲྀཧྣ་གྲྀཧྣ།
གརྫ་གརྫ། སྥོ་ཊ་སྥོ་ཊ། བི་སྥོ་ཊ་ཡ་བི་སྥོ་ཊ་ཡ། སརྦ་བིགྷན་བི་ན་ཡ་ག་ནན་མ་ཧཱ་ག་ན་པ་ཏི་ཛི་
བི་ཏ་ཨནྟ་ཀ་ར་ཡ་སྭཱ་ཧཱ། ཞེས་པ་བདུན་ནམ། ༀ་ཧ་ཡ་གྲི་ཧ་ཧུ་ལུ་ཧུ་ལུ་ཧཱུཾ་དགྲ་བགེགས་མ་རཱ་
ཡ་ཕཊ། ཞེས་པ་ཉེར་གཅིག་བཟླས་པས་བགེགས་ཐམས་ཅད་གཞོམ་པར་བྱའོ། །དེ་ནས་ནང་གི་
སྡིག་པ་སྦྱང་བ་ནི། བསྒྲུབ་བྱར་གུ་གུལ་གྱི་དུད་པས་བདུག་ཅིང་། ནད་གདོན་ཐམས་ཅད་སྣ་
སྒོར་སྡིག་པའི་གཟུགས་སྣ་ཚོགས་སུ་གྱུར་པ་ཏིལ་ལ་བསྟིམས་ནས། ཡེ་ཤེས་ཀྱི་མེས་བསྲེགས་
པར་བསམ་ཞིང་། ཨོྃ་བཛྲ་པཱ་ཎི་ཧཱུཾ། བརྞ་ཤ་པ་རི་སརྦ་ཛཱ་རཱ་པྲ་ཤ་མ་ནེ་སྭཱ་ཧྭ། ཞེས་ལན་གསུམ་
བཟླས་ཏེ། མཐེབ་སྲིན་གྱིས་བླངས་ནས། བསྒྲུབ་བྱ་ལ་བསྐོར་ཏེ་མེ་ལ་སྲེག་ཅིང་། ཐལ་བ་ཆུ་
གཙང་མར་བླུག་ཅིང་ཕྱིར་འདོར་བར་བྱའོ། །དེ་ནས་བསྒྲུབ་བྱ་ལ་འདི་སྐད་ཅེས། བཅོམ་ལྡན་
འདས་ཕྱག་ན་རྡོ་རྗེ་འཁོར་དང་བཅས་པའི་ཡེ་ཤེས་ཀྱི་བུམ་པའི་བདུད་རྩིའི་ཆུས་སྒོ་གསུམ་
བཀྲུས་པས་ཁྱེད་རང་གིས་ཚེ་ཐོག་མ་མེད་པ་ནས་བསགས་པའི་སྡིག་སྒྲིབ་ནད་གདོན་ལ་སོགས་
པ་ཐམས་ཅད་བ་སྤུའི་བུ་ག་ནས་དུད་ཁུ་འཛག་པ་ལྟར་ནག་ཉིལ་གྱིས་ཕྱིར་ཐོན་ནས་ལུས་དུང་
དཀར་ལ་རྡུལ་ཕྱིས་པ་ལྟར་དཀར་སང་སོང་ཞིང་། རྩ་སྦུབས་ཐམས་ཅད་བདུད་རྩིས་སྐྱ་མེར་
ཁེངས་པར་སྒོམས་མཛོད་བྱས་ལ། སློབ་དཔོན་གྱིས་ཀྱང་དེ་ལྟར་སྒོམ་ཞིང་། གཟུངས་ཚར་རེ་
བཏོན་ནས། འདི་ནི་ཁྲུས་མཆོག་དཔལ་དང་ལྡན། །ཐུགས་རྗེའི་ཆུ་ནི་བླ་ན་མེད། །བྱིན་བརླབས་
ཡེ་ཤེས་ཆུ་ཡིན་ཏེ། །ཅི་འདོད་དངོས་གྲུབ་སྩོལ་བར་མཛོད། །ཨོཾ་སརྦ་ཏ་ཐཱ་ག་ཏཱ་ཨ་བྷི་ཥེ་ཀ་ཏ་ས་
མ་ཡེ་ཤྲཱི་ཧཱུཾ། ཞེས་བརྗོད་ཅིང་བཀྲུ། རྒྱས་པར་བྱེད་ན། འདི་ནི་སྦྱིན་པའི་རང་བཞིན་ཆུ། །ཞེས་
པ་ལ་སོགས་པ་དང་། གང་ལ་སེར་སྣ་རྣམ་ཆགས་པ། །ཞེས་པ་ནས། ཁྱེད་ཅག་སྡིག་པར་མ་གྱུར་
ཅིག །ཅེས་པའི་བར་བརྗོད་ཅིང་བཀྲུ། ཁྱད་པར་གནོད་སྦྱིན་གྱིས་ཟིན་པ་ཐར་པར་འདོད་ན་
220

༄༅། །ཁང་བུ་བརྩེགས་པའི་དཀྱིལ་ཆོག་སོགས་བཞུགས་སོ།
༼ཧ༽
བངས་ཀི་མཐར། ས
བ
ཞེས་པ་དང་། ཡཀྵའི་གནས་སུ། པཱ་པཾ། བགྷི་
ནན། རོ་ཁ། དུཥྚན། གྲ་ཧེ། ཛྭ་ར། བྷྱ་ཏི། ཙོ་ར། ཨུས་གྲ་ཧེ། ཨ་ཀ་ལ་མྲི་ཏུ། ངུར་སོབ་ནི་བྷྱ།
ངུར་ནི་རྨི་དུ། བཱི་དེ་བྷྱ་ཙིཏྟ་བྷ་ཀུ་ལུ། ཚེ་ད་རྣམས་བཅུག་ལ་བཀྲུ་ཞིང་། བོད་སྐད་དུ་བྱེད་ན། ཆེ་
གེའི་གནོད་སྦྱིན་གྱི་གནོད་པ་ཐམས་ཅད་ཞི་བར་གྱུར་ཅིག གནོད་སྦྱིན་གྱི་གནས་སུ་སྡིག་སྒྲིབ་
དང་། བགེགས། གདུག་པ། གདོན། རིམས། ནད། རྐུན་མ། ཉེ་བར་འཚེ་བ། དུས་མ་ཡིན་
པའི་འཆི་བ། རྨི་ལམ་ངན་པ། མཚན་མ་ངན་པ། སེམས་ཀྱི་རྣམ་པར་གཡེང་བ། བྱུར་དང་།
སྐལ་བ་ངན་པ། བཀྲ་མི་ཤིས་པ། ཕས་ཀྱི་རྦོད་གཏོང་། བཟའ་ཉེས་དང་། བགོ་ཉེས། གཟའ་
དང་རྒྱུ་སྐར་གྱི་གནོད་པ།
འཆི་བདག་གི་ཞགས་པ། · གཤིན་
ང་ས་བང་མི་
རྗེའི་ཕོ་ཉ། མཚན་མོ་ནག་མོའི་གནོད་པ། ནད་བཞི་བརྒྱ་རྩ་བཞི། བགེགས་སྟོང་ཕྲག་བརྒྱད་
ཅུའི་གནོད་པ། གློ་བུར་ཡེ་འབྲོག་སུམ་བརྒྱ་དྲུག་ཅུ། ཕ་ཚན་གྱི་རྒྱ་འདྲེ། མ་བུའི་བྱུར་འདྲེ།
བྱད་དང་། འཁོན་དང་། གྲིབ་དང་། མདོར་ན་མི་མཐུན་པའི་ཕྱོགས་ཐམས་ཅད་ཅེས་ལ་བཅུག་
ཅིང་བཀྲུ་བར་བྱ་ཞིང་། བྱབ་དང་སྲུང་བ་ཡང་འཆད་པ་ལྟར་བྱའོ། །དེ་ལྟར་མ་གྲུབ་ན། སྣོད་
གཙང་མར། ཆུ་གཙང་མ་ལ་གཟུངས་འདི་ཉིད། ཆེ་གེས་གནོད་སྦྱིན་ལས་ཐར་པར་མཛོད་ཅིག་
པའི་སྐུལ་ཚིག་ཅན་གསུམ་མམ། བདུན་ནམ། བཅུ་འམ། ཉེར་གཅིག་གམ། བརྒྱ་རྩ་བརྒྱད་
བཟླས་ལ་དམིགས་པ་སྔར་ལྟར་བྱས་ཏེ། བཀྲུ་ཞིང་གཏོར་ན་ཐར་པར་འགྱུར་རོ། །ཀླུ་ནད་ཀྱིས་
ཟིན་པ་ཐར་འདོད་ན་སྔར་ལྟར་བཀྲུས་ཏེ། སྔར་ལྟར་སྔགས་ཀྱི་མཐར་ཀླུ་ཡི་གནོད་པ་ཐམས་ཅད་
ཨ་པ་ན་ཡེ་སྭཱ་ཧཱ། ཞེས་པ་ལ་སོགས་པ་བཟླ་ཞིང་། སྨག་ཤད་ཀྱི་ལྕུག་མའམ། བལ་བོ་སེའུ་ལྕུག་
དེ་དག་མེད་ནརྨ་བྱའི་སྒྲོ་ལ་སོགས་པས་སྤྱི་བོ་ནས་རྐང་སེན་གྱི་བར་དུ་བྱབ་ཅིང་།
བསྒྲུབ་བྱའི་མདུན་དུ་པདྨ་དཀར་བོ་ལ་ཀླུའི་དུག་ལ་སོགས་པ་བྱབས་པས་པདྨ་དེ་ནག་པོར་གྱུར་
མའམ།
221

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པར་བསམ་པར་བྱའོ། །ཡང་བསྡུ་ན། དུག་ནད་ཐམས་ཅད། རིམས་ཐམས་ཅད། རྨི་ལམ་ངན་པ་
ཐམས་ཅད། མཚན་མ་ངན་པ་ཐམས་ཅད། ལོ་སྐེག་ཐམས་ཅད། ཟླ་སྐེག་ཐམས་ཅད་། ཞག་
སྐེག་ཐམས་ཅད། ཟ་སྐེག་ཐམས་ཅད། སྔོན་གྱི་ལས་ལས་བྱུང་བའི་གནོད་པ་ཐམས་ཅད། གདོན་
རིགས་སུམ་བརྒྱ་དྲུག་ཅུའི་གནོད་པ་ཐམས་ཅད། འཕྲལ་གྱི་རྐྱེན་ལས་བྱུང་བའི་གནོད་པ་ཐམས་
ཅད་ཕྱི་འབྱུང་བ་ལས་བྱུང་བའི་གནོད་ཐམས་ཅད། ནང་སེམས་ཀྱི་རྣམ་པར་རྟོག་པ་ཐམས་ཅད།
བགེགས་རིགས་སྟོང་ཕྲག་བཅུ་གཉིས་ཀྱི་གནོད་པ་ཐམས་ཅད། གདོན་རིགས་སུམ་བརྒྱ་དྲུག་
ཅུའི་གནོད་པ་ཐམས་ཅད། བྱད་དང་། བྱུར་དང་། སྐལ་བ་ངན་པ་དང་། བཀྲ་མི་ཤིས་པའི་
དངོས་པོ་ཐམས་ཅད་ཨ་པ་ནཱ་ཡ་སྭཱ་ཧཱ། ཞེས་བརྗོད་ཅིང་བྱབས་ལ་བསྲུང་བར་བྱའོ། །དུག་ནད་
ཞི་བར་འདོད་ན་ཡང་ཆོ་ག་འདི་ཉིད་དང་། ཀུ་ཤས་བྱབ་པ་དང་། འོག་ནས་བཤད་པའི་ནད་ཞི་
བའི་ཆོ་ག་བྱའོ། །ཡི་དྭགས་དང་བརྗེད་བྱེད་ཀྱི་གནོད་པ་ལས་ཐར་པར་འདོད་ན། སྔར་ལྟར་
བཀྲུས་ཤིང་བྱབས་ནས་སྔར་གྱི་ཕྱག་རྒྱ་དེ་ཉིད་བསྒྲུབ་བྱའི་མགོ་བོ་དང་། དཔུང་བ་གཉིས་དང་།
སྙིང་ག་དང་། མགྲིན་པ་རྣམས་སུ་རེག་ཅིང་། གཟུངས་ཀྱི་མཐར་ཆེ་གེ་བཛྲ་རཀྵ་སྭཱ་ཧཱ། ཞེས་
པའི་སྤེལ་ཚིག་ཅན་བཟླས་པས་བསྲུངས་ནས། ཕྱག་རྒྱ་དེ་ཉིད་ལས་མཛུབ་མོ་གཉིས་མཐེ་བོའི་
ཚིགས་དང་བོར་བཏུད་པས་གོ་སྐོན་ཅིང། ཨོཾ་བཛྲ་རཀྵ་རཀྵ་སརྦ་བུད་དྷ་ཨ་དྷི་ཏིཥྛ་ནམཿསྭཱ་ཧཱ།
ཞེས་བཟླས་པས་གོ་ཆའི་ཁྱད་པར་རྡོ་རྗེ་གཏམས་པའི་བསྲུང་བ་བྱའོ། །ཁྱད་པར་སྐུད་པ་གཙང་
མ་ལ་གཟུངས་ཀྱི་མཐར། ཆེ་གེ་མོ་ཡི་དྭགས་བརྗེད་ཀྱིས་ཟིན་པ་ལས་ཐར་པར་མཛོད་ལ་སྲུངས་
ཤིག ཅེས་པ་སྤེལ་ཚིག་ཅན་གྱིས་གཟུངས་ལན་གསུམ་ལ་སོགས་པ་བཟླས་ནས་ཕྱག་ན་རྡོ་རྗེའི་
ཐུགས་ཀར་སྣ་ཚོགས་རྡོ་རྗེའི་ལུས་ཐོབ་ཅིང་། དེའི་འཁོར་དང་། རྫས་དང་ལོངས་སྤྱོད་ཐམས་
ཅད་མཆོད་པའི་སྤྲིན་ཕུང་ནམ་མཁའ་དང་མཉམ་པར་གྱུར་ནས་བཅོམ་ལྡན་འདས་འཁོར་དང་
222

༄༅། །ཁང་བུ་བརྩེགས་པའི་དཀྱིལ་ཆོག་སོགས་བཞུགས་སོ། །
༼ཧ༽
བཅས་པ་ལ་རྒྱུན་མི་འཆད་པར་མཆོད་པར་བསམས་ཏེ། སྐུད་པ་དེ་ཉིད་ལ་གཟུངས་ལན་རེ་
བཞིན་མདུད་པ་རེ་གདབ་ཅིང་། དེ་ལྟ་བུས་མདུད་པ་གསུམ་མམ། བརྒྱད་བརྒྱད་བཏབ་པ་ནས་
ནད་པའི་དཔུང་བ་ལ་བཅིང་བར་བྱའོ། །རིམས་ནད་མེད་པར་བྱ་བ་དང་། གཞོགས་ཕྱེད་ན་བ་
དང་། ཡི་ཁ་འཆུས་པ་ལས་ཐར་པར་འདོད་པ་ལ་ཡང་སྔར་གྱི་ཆོ་ག་རྣམས་བྱ་སྟེ་ཁྱད་པར་སྲུང་
སྐུད་སྔོན་པོ་ལ་གཟུངས་ཀྱི་མཐར། ཆེ་གེའི་ནད་ཞི་བར་མཛོད། ཅེས་པའི་སྤེལ་ཚིག་ཅན་གྱིས་
གཟུངས་ལན་གསུམ་ལ་སོགས་པ་བཟླ་བར་བྱའོ། །དེ་ནས་ནད་པས་ཁ་ཤར་དུ་ལྟ་ཞིང་། སྟན་
གཙང་མ་ལ་འདུག་ནས། དེའི་ཟས་དང་། སྐོམ་དང་། ཨ་རུ་ར་ལ་སོགས་པའི་སྨན་རྣམས་ལ་
རིག་སྔགས་འདི་བཏབ་ཅིང་བྱིན་ཏེ། རྫོགས་སངས་རྣམ་པར་སངས་རྒྱས་ཚེ། །འཇིག་རྟེན་
སྐྱོང་བས་ཕྱོགས་བཞི་ནས། །སྣོད་བཞི་དག་ནི་བླངས་ནས་སུ། །བདེ་བར་གཤེགས་ལ་ཕུལ་བ་
དང་། །མཐུ་ཡིས་གཅིག་ཏུ་སྤྲུལ་མཛད་པ། །ལྷ་ཡི་སྣོད་མཆོག་དེ་དང་ནི། །བདུད་རྩི་འདྲ་བའི་
སྨན་གྱི་རྣམས། །སྟོན་པའི་ཕྱག་ན་བསྣམས་གྱུར་པ། །བདེན་པའི་ཚིག་ནི་དེ་དག་གིས། །སྨན་
རྣམས་བདུད་རྩིར་འགྱུར་བར་ཤོག །དེ་བཞིན་ལྷ་མོ་འཕྲོག་མ་ཡིས། །ལྷ་རྫས་དགེ་བ་ཨ་རུ་ར། །
བླངས་ནས་སྟོན་ལ་རབ་ཕུལ་བ། །བདུད་རྩི་འདྲ་བའི་སྨན་གྱི་རྣམས། །སྟོན་པའི་ཕྱག་ན་བསྣམས་
པར་གྱུར། །བདེན་པའི་ཚིག་ནི་འདི་དག་གིས། །ནད་པ་རྣམས་ཀྱི་ནད་སེལ་ཞིང་། །ཉེས་པ་
ཐམས་ཅད་འཕྲོག་བྱེད་པ། །སྨན་རྣམས་བདུད་རྩིར་འགྱུར་བར་ཤོག །སངས་རྒྱས་རྣམ་
གཟིགས་གཟི་བརྗིད་དང་། །གཙུག་ཏོར་ཅན་གྱི་སྟོབས་དག་དང་། ཐམས་ཅད་སྐྱོབ་ཀྱི་བདེན་
ཚིག་དང་། །ལོག་དད་སེལ་གྱི་ཏིང་འཛིན་དང་། །གསེར་ཞེས་བྱ་བའི་ཡེ་ཤེས་དང་། །འོད་སྲུང་
གི་ནི་རྫུ་འཕྲུལ་དང་། །ཤཱཀྱ་སེང་གེའི་མཐུ་རྣམས་ཀྱིས། །སྨན་རྣམས་བདུད་རྩིར་འགྱུར་བར་
ཤོག །ཅེས་བརྗོད་ཅིང་རིག་སྔགས་འདི་བྲིས་པ་ལག་མཐིལ་དུ་བཞག་སྟེ། སདྱ་ཐེ་ད་ན། ཁ་ཊ